open-index/open-wikipedia-markdown huggingface dataset:
Καταρίνα Τζόνσον-Τόμσον

Η **Καταρίνα Τζόνσον-Τόμσον** (*Katarina Mary Johnson-Thompson,* 9 Ιανουαρίου 1993) είναι Βρετανίδα αθλήτρια του στίβου, που ειδικεύεται στο έπταθλο. 

Γεννήθηκε στο Λίβερπουλ. Ο πατέρας της Ρικάρντο, είναι από τις Μπαχάμες. Η μητέρα της Τρέισι, ήταν χορεύτρια. Φοίτησε στο καθολικό λύκειο St Julie και στο πανεπιστήμιο Τζον Μουρ στο Λίβερπουλ.

Τα αποτελέσματα της Τζόνσον στο έπταθλο περιλαμβάνουν την 14η θέση στους Ολυμπιακούς Αγώνες του 2012 στο Λονδίνο, την πέμπτη θέση στο Παγκόσμιο Πρωτάθλημα 2013, την 6η θέση στους Ολυμπιακούς Αγώνες του Ρίο το 2016 και την 5η θέση στο Παγκόσμιο Πρωτάθλημα Στίβου 2017. Κέρδισε το χρυσό μετάλλιο στο έπταθλο στους Αγώνες 2018 προτού κερδίσει το ασημένιο μετάλλιο στο Ευρωπαϊκό Πρωτάθλημα 2018 με  προσωπικό ρεκόρ 6.759 πόντους, διάκριση που την κατέταξε στους 25 καλύτερους των αθλητών παγκόσμια. Στο Ευρωπαϊκό Πρωτάθλημα Κλειστού Στίβου 2015 έγινε πρωταθλήτρια Ευρώπης στο πένταθλο με ρεκόρ 5.000 πόντους και στο Παγκόσμιο Πρωτάθλημα Κλειστού Στίβου 2018 έγινε πρωταθλήτρια στο πένταθλο: και στις δυο διοργανώσεις κέρδισε το χρυσό μετάλλιο. Στο άλμα εις ύψος, έγινε παγκόσμια πρωταθλήτρια το 2012 και κέρδισε το ασημένιο μετάλλιο στο Παγκόσμιο Πρωτάθλημα το 2014. Είναι επίσης κάτοχος δυο παγκοσμίων ρεκόρ στο άλμα εις ύψος: 1,98 μ. το 2016 και 1,97 μ. το 2015.

## Παραπομπές


## Εξωτερικοί σύνδεσμοι
 

Κατηγορία:Βρετανίδες αθλήτριες του στίβου
Κατηγορία:Βρετανοί Ολυμπιονίκες 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Τζόνσον-Τόμσον
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Επταθλήτριες
Γουέστ Άιλαντ (Κόκος)

Το **Γουέστ Άιλαντ** (, μαλαϊκά των Κόκος: Pulu Panjang) είναι η πρωτεύουσα των νήσων Κόκος (Κίλινγκ). Ο πληθυσμός είναι 140 κάτοικοι (2016) και αποτελείται κυρίως από Ευρωπαίους. Είναι το λιγότερο πυκνοκατοικημένο από τα δύο κατοικημένα νησιά (το άλλο είναι το νησί Χομ). Ήταν μέρος της φυτείας Clunies-Ross ενώ κατά τη διάρκεια του Β΄ Παγκοσμίου πολέμου κατασκευάστηκε στο νησί ένα αεροδρόμιο. Εκτός από όλα τα κυβερνητικά κτίρια, περιέχει το αεροδρόμιο, ένα γενικό κατάστημα και τουριστικά καταλύματα.

## Παραπομπές


## Εξωτερικοί σύνδεσμοι

Κατηγορία:Νησιά Κόκος
Κατηγορία:Πρωτεύουσες της Ασίας
Χραμ

Ο **Χραμ**, γαλλ. Chramn(e) (απεβ. 561) από τον Οίκο των Μεροβιγγείων εξεγέρθηκε εναντίον τού πατέρα του με αποτέλεσμα να καεί στην πυρά με την οικογένειά του. Το όνομά του σημαίνει *κοράκι* στα παλαιά Φραγκικά.

## Βιογραφία
Ήταν ο πέμπτος γιος τού Χλωτάριου Α΄ βασιλιά τού Σουασόν & μετά όλων των Φράγκων και της Χουνσίνας.

Ο Χραμ εξεγέρθηκε εναντίον τού πατέρα του σε αρκετές περιπτώσεις. Στην τελευταία διέφυγε με τη σύζυγο και τα τέκνα του στην Αυλή τού Χανάο Α΄ ηγεμόνα στην νότια Αρμορίκη (νυν Βρετάνη). Ο Χλωτάριος Α΄ τον καταδίωξε και έδωσε μάχη με τις ενωμένες δυνάμεις των Χραμ και Χανάο Α΄. Νίκησε, σκότωσε τον Χανάο Α΄ και ο Χραμ θα είχε ξεφύγει δια θαλάσσης, αν δεν νοιαζόταν για την ασφάλεια της οικογένειάς του. Έτσι αιχμαλωτίστηκε και ο πατέρας του ζήτησε να τιμωρηθεί στην πυρά. Ο Χραμ πρώτα στραγγαλίστηκε και έπειτε τοποθετήθηκε σε μία καλύβα, η οποία πυρπολήθηκε.

Αναφέρεται, πως ο Χλωτάριος Α΄ από τις τύψεις του απεβίωσε αργότερα το ίδιο έτος.

## Παραπομπές


## Πηγές
* Gregory of Tours Book IV chapter 20 at The Medieval Sourcebook
* Jean Charles L. Simonde de Sismondi, Histoire de la chute de l'Empire romain et du déclin de la civilisation, de l'an 250 à l'an 1000, Paris: Treuttel et Würtz, 1835. OCLC 6969556

Κατηγορία:Δυναστεία των Μεροβιγγείων
Διαίρεση Φαριντπούρ

Η **Διαίρεση Φαριντπούρ** (), είναι μια προτεινόμενη διοικητική διαίρεση εντός του Μπαγκλαντές και θα καταλαμβάνει τα νότια τμήματα της υπάρχουσας διαίρεσης Ντάκα, η οποία περιλαμβάνει τις επαρχίες Φαριντπούρ, Γκοπαλγκάντζ, Μανταριπούρ, Ρατζμπάρι και Σαριατπούρ της διαίρεσης Ντάκα.

## Ιστορία
Η περιοχή του ευρύτερου Φαριντπούρ βρισκόταν κάποτε υπό το αρχαίο Βασίλειο των Γανγαρίδων. Αργότερα κυβερνήθηκε από τοπικούς μουσουλμάνους σουλτάνους και ινδουιστές ραγιάδες μέχρι την κατάληψη της Βεγγάλης από τους Μουγκάλ τον 16ο αιώνα, όπου μετά πολλοί ευγενείς και έμποροι από τη Βόρεια Ινδία εγκαταστάθηκαν στην περιοχή. Το 1582, υπό τη βασιλεία του αυτοκράτορα Ακμπάρ, η επαρχία της Βεγγάλης σχηματίστηκε σε 33 σαρκάρ ή οικονομικές υποδιαιρέσεις και η επαρχία Φαριντπούρ φαίνεται να συμπεριλήφθηκε στο σαρκάρ του Μουχαμάντ Αμπούντ και ήταν γνωστή ως Φατεχαμπάντ.

Το 1765 οι Βρετανοί ανέλαβαν την οικονομική διοίκηση του Φαριντπούρ, μαζί με την υπόλοιπη Βεγγάλη. Το μεγαλύτερο τμήμα του Φαριντπούρ συμπεριλαμβανόταν στην επαρχία Ντάκα. Το 1811 το Φαριντπούρ χωρίστηκε από τη κολλεκτοράτο της Ντάκα. Η περιοχή ήταν αρχικά γνωστή ως Φατεχαμπάντ. Υπό βρετανική κυριαρχία το 1860, η περιοχή ονομάστηκε Φαριντπούρ προς τιμή των αγίων των Σούφι του 12ου αιώνα, τον Σαχ Σέιχ Φαριντουντίν. Το 1984, με το πρόγραμμα αποκέντρωσης της κυβέρνησης του Μπαγκλαντές, η επαρχία Φαριντπούρ ναδιοργανώθηκε σε πέντε ξεχωριστές περιοχές: Ρατζμπάρι, Γκοπαλγκόντζ, Μανταριπούρ, Σαριατπούρ και Φαριντπούρ.

Στις 7 Μαΐου 2017 ο Υπουργός Τοπικής Αυτοδιοίκησης, Αγροτικής Ανάπτυξης και Συνεταιρισμών Χαντακέρ Μοσαράφ Χοσάιν ανακοίνωσε ότι η νέα διαίρεση θα μετονομαστεί στην διαίρεση Πάντμα, προς τιμήν του Πάντμα, έναν σημαντικό ποταμό στο Μπαγκλαντές και κύριο παραπόταμο των Γάγγη, που ρέει γενικά βορειοανατολικά της προτεινόμενης διαίρεσης.

## Διοικητικές επαρχίες
Η διαίρεση θα υποδιαιρείται σε πέντε επαρχίες (ζίλα) και από εκεί σε 30 υποεπαρχίες (ουπαζίλα).

## Δείτε επίσης
* Διαίρεση Ντάκα

## Παραπομπές


Φαριντπουρ
Λουίζα Γκέγκα

μικρογραφία|Γκέγκα, 2019
Η **Λουίζα Γκέγκα** είναι Αλβανίδα αθλήτρια του στίβου. Διακρίνεται στα 3000 μέτρα με στίπλ. Έχει στην κατοχή της το αλβανικό ρεκόρ των 800, 1500, 3000 και 3000 μέτρων με στιπλ.

## Ατομικά ρεκόρ

* 1500 μέτρα: 4:02.63 (Ντόχα 2015) **NR**

* 3000 μέτρα: 8:53.78 (Ελμπασάν 2016) **NR**
* 5000 μέτρα: 15:46.89 (Τίρανα 2014)
* 3000 μέτρα στιπλ: 9:22.00 (Ρώμη 2018) **NR**

## Παραπομπές


Κατηγορία:Αλβανοί αθλητές του στίβου
Κατηγορία:Αλβανοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2013
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Ευρωπαϊκούς Αγώνες 2015
Κατηγορία:Αθλητές του στίβου στη Θερινή Πανεπιστημιάδα 2011
Κατηγορία:Αθλητές του στίβου στη Θερινή Πανεπιστημιάδα 2013
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ιβόνα Ντάντιτς

Η **Ιβόνα Ντάντιτς** (29 Δεκεμβρίου 1993) είναι Αυστριακή αθλήτρια του στίβου. Συμμετέχει στο αγώνισμα του έπταθλου.

Στους Ολυμπιακούς Αγώνες 2016 βγήκε 21η στο έπταθλο. Στο Ευρωπαϊκό Πρωτάθλημα Κλειστού Στίβου 2017 στο Βελιγράδι βγήκε δεύτερη στο πένταθλο.

Το 2018 στο Παγκόσμιο Πρωτάθλημα Κλειστού Στίβου στο Μπέρμιγχαμ κατατάχθηκε 2η με ασημένιο μετάλλιο στο πένταθλο.

## Παραπομπές


Κατηγορία:Αυστριακοί αθλητές του στίβου
Ντάντιτς
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Χάνγκα Ρόα

Το **Χάνγκα Ρόα** (), είναι η κύρια πόλη, το λιμάνι και πρωτεύουσα του νησιού του Πάσχα, μια επαρχία της Χιλής. Βρίσκεται στο νότιο τμήμα της δυτικής ακτής του νησιού, στο πεδινό τμήμα ανάμεσα στα εξαφανισμένα ηφαίστεια της Terevaka και του Rano Kau. Σύμφωνα με την απογραφή του 2012 το Χάνγκα Ρόα έχει 5.035 κατοίκους (απογραφή του 2012).

## Φωτοθήκη


Hangaroa Moais.jpg|Μοάι και το Χάνγκα Ρόα στο βάθος 
Hanga-Roa-Church-2013.jpg|Η καθολική εκκλησία στο Χάνγκα Ρόα
Velikonoční ostrov - Plaza de Hanga Roa - panoramio.jpg|Το "Plaza de Hanga Roa"



## Παραπομπές


## Εξωτερικοί σύνδεσμοι

Χανγκα Ροα
Άννα Σκιντάν

Η **Άννα Αλεξάντρ κιζί Σκιντάν** (, , γενν. 14 Μαΐου 1992, Λουχάνσκ) είναι αθλήτρια του στίβου που συμμετέχει με το Αζερμπαϊτζάν.

Έχει ατομικό ρεκόρ 75.29 (Μπακού 2017) στη σφυροβολία.

Βγήκε 13η στους Ολυμπιακούς Αγώνες 2016 και 5η στο Παγκόσμιο Πρωτάθλημα Στίβου 2017.

## Παραπομπές


Σκαινταν
Κατηγορία:Ουκρανοί αθλητές του στίβου
Σκάινταν
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Αλίνα Ταλάι

Η **Αλίνα Ταλάι** είναι Λευκορωσίδα αθλήτρια του στίβου. Διακρίνεται στα σπριντ.

## Βιογραφία
Γεννήθηκε το 1989 στην Όρσα από την Γιελένα και τον Γενναδίυ Ταλάι.

Κατέκτησε το χάλκινο μετάλλιο στο Παγκόσμιο Πρωτάθλημα Στίβου 2015 στο Πεκίνο

Έχει στην κατοχή της 1 χρυσό και 1 ασημένιο μετάλλιο σε Ευρωπαϊκά Πρωταθλήματα.

## Ατομικά ρεκόρ
* 100 μέτρα: *11.48* (Βρέστη 2011)
* 200 μέτρα: *23.59* (Βρέστη 2011)
* 100 μέτρα εμπόδια: *12.41* (Στ Πόλτεν 2018)
* 4×100 μέτρα: 43.67 (Στοκχόλμη 2011)

## Παραπομπές


Κατηγορία:Λευκορώσοι αθλητές του στίβου
Ταλάι
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Ουίλιαμ Φροστ

Ο **Ουίλιαμ Φροστ** (, 28 Μαΐου 1848 – Μάρτιος 1935) ήταν Ουαλός σχεδιαστής μίας πρώιμης ιπτάμενης μηχανής, με όνομα Frost Airship Glider.

[thumb|240px|[Σχέδιο ευρεσιτεχνίας για την ιπτάμενη μηχανή του Φροστ]]

## Βιογραφία
Γεννήθηκε στις 28 Μαΐου 1848 στο Σόντερσφουτ του Πέμπροκσαϊρ, από τους Ρεμπέκα και Τζον Φροστ.

Τη δεκαετία του 1890 συνέλαβε την ιδέα κατασκευής μιας ιπτάμενης μηχανής. Παρά την έλλειψη πόρων κατάφερε να κατασκευάσει το "Frost Airship Glider", το οποίο από ότι φαίνεται αναπαριστά ένα αεροσκάφος κάθετης απογείωσης, με δεξαμενές αερίου. Στην περιγραφή του διπλώματος ευρεσιτεχνίας αναφέρεται:

«Η ιπτάμενη μηχανή κινείται στον αέρα από δύο αντίστρεπτους έλικες που στρέφονται οριζόντια. Όταν αποκτηθεί επαρκές ύψος, οι πτέρυγες ανοίγουν με τη χρήση ενός μοχλού, κάνοντας τη μηχανή να πλέει προς πάνω ή κάτω. Όταν βρίσκεται σε χαμηλό ύψος ο μοχλός αντιστέφεται προκαλώντας ανοδική και καθοδική κίνηση. Όταν πρέπει να σταματήσει οι πτέρυγες κλίνουν για να αντισταθούν στον αέρα και χαμηλώνονυ από τους αντίστρεπτους έλικες. Η πλευρική κίνηση γίνεται με τιμόνι το οποίο βρίσκεται στο μπροστινό τμήμα της μηχανής».

Το δίπλωμα ευρεσιτεχνίας φαίνεται να αντιφάσκει ελαφρώς στην παράγραφο που αναφέρει πως «Η πλευρική κίνηση γίνεται από πηδάλιο και στα δύο άκρα».

Ο συγγραφέας Μπάιρον Ρότζερς, περιγράφει την ιπτάμενη μηχανή ως «εν μέρει αερόστατο (απογειωνόταν με τη χρήση κυλίνδρων αερίου), εν μέρει αιωρόπτερο, με πηδάλια ποδιού τα οποία χειρίζονται λεπίδες όπως του ελικοπτέρου.»

Σύμφωνα με πληροφορίες, ο Φροστ πραγματοποίησε πτήση στο Σόντερσφουτ, πιθανώς χρησιμοποιώντας αυτές τις τεχνικές, στις ή περίπου στις 24 Σεπτεμβρίου 1896. Παρατηρητές ανέφεραν πως η μηχανή πέταξε για περίπου 500 μέτρα προτού καταπέσει σε θάμνους ξεπερνώντας την απόσταση που πραγματοποίησαν οι αδελφοί Ράιτ στην πρώτη τους πτήση, στην οποία δεν υπήρχε κάθετη απογείωση. Τη διάρκεια της νύχτας σημειώθηκε καταιγίδα η οποία κατέστρεψε και διασκόρπισε τμήματα της ιπτάμενης μηχανής.

Προς ατυχία του Φροστ, το συμβάν αν και είχε θεατές, δεν καταγράφηκε εκτός από τοπικής κλίμακας απομνημονεύματα. Αν και ο Φροστ δεν ήταν εύπορος, κατέθεσε αίτηση για δίπλωμα ευρεσιτεχνίας το οποίο έγινε αποδεκτό και καταχωρήθηκε στο Λονδίνο στις 25 Οκτωβρίου 1894 με αριθμό 1894-20431. Ωστόσο μιας και δε διέθετε πόρους για την πληρωμή της ανανέωσης, έδωσε τη δυνατότητα στην ευρεσιτεχνία να χάσει την ισχύ της τέσσερα χρόνια αργότερα. Πέθανε χωρίς χρήματα ή αναγνώριση το 1935.

## Παραπομπές

*Bill Frost - the first man to fly? BBC Blogs 2011

## Βιβλιογραφία
*

Κατηγορία:Άγγλοι μηχανικοί
Κατηγορία:Πρωτοπόροι της αεροπορίας
Τατσιάνα Χαλαντόβιτς

Η **Τατσιάνα Χαλαντόβιτς** είναι Λευκορωσίδα αθλήτρια του ακοντισμού.

Κέρδισε το χρυσό μετάλλιο στο Ευρωπαϊκό Πρωτάθλημα Στίβου 2016.

Κατατάχθηκε 5η στους Ολυμπιακούς Αγώνες 2016 και 6η στο Παγκόσμιο Πρωτάθλημα Στίβου 2017.

Έχει ατομικό ρεκόρ 66.34 μέτρα (εθνικό ρεκόρ).

## Παραπομπές


Κατηγορία:Λευκορώσοι αθλητές του στίβου
Χαλαντόβιτς
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Αινείας Βασιλειάδης

Ο **Αινείας Βασιλειάδης** (1926 – 2 Απριλίου 2007) ήταν Έλληνας χημικός.

Γεννήθηκε στη Λάρνακα της Κύπρου, αλλά από το 1931 είχαν εγκατασταθεί με την οικογένειά του στην Αθήνα. Σπούδασε στο Τμήμα Χημείας του Πανεπιστημίου Αθηνών, από όπου πήρε το πτυχίο του με άριστα το 1951. Κατόπιν, με υποτροφία του ΙΚΥ, σπούδασε μεταπτυχιακά στο Πανεπιστήμιο του Ληντς της Αγγλίας, από όπου πήρε και το διδακτορικό του τον Νοέμβριο του 1956.

Από τον Απρίλιο του 1957 μέχρι τον Φεβρουάριο του 1958 εργάσθηκε ως έκτακτος και κατόπιν, μέχρι τον Απρίλιο του 1959, ως τακτικός Βοηθός του Εργαστηρίου Βιομηχανικής Χημείας, στο Τμήμα Χημείας του Πανεπιστημίου Αθηνών. Τον Απρίλιο του 1961 πήγε με υποτροφία και εργάσθηκε ερευνητικά στο Ινστιτούτο Μαλλιού του Άαχεν της Γερμανίας. Τον Ιούλιο του 1962 επέστρεψε στην Ελλάδα και προσλήφθηκε στο Εθνικό Ίδρυμα Ερευνών, μέχρι τον Φεβρουάριο του 1964, οπότε και ανέλαβε καθήκοντα επιμελητή στο Εργαστήριο Βιομηχανικής Χημείας του Πανεπιστημίου Αθηνών. Το 1968 εκλέχθηκε τακτικός καθηγητής στο Τμήμα Χημείας του Πανεπιστημίου Πατρών και το 1970 τακτικός καθηγητής στο Τμήμα Χημείας του Πανεπιστημίου Αθηνών, θέση στην οποία ολοκλήρωσε τη σταδιοδρομία του. Απεβίωσε τη Μεγάλη Δευτέρα του 2007, σε ηλικία 81 ετών.

## Πηγές
* Το ομώνυμο λήμμα στο *Λεξικό θετικών επιστημών* των Β.Ε. Σουρβίνου & Ι. Γουδέλη, εκδ. «Χάρη Πάτση», Αθήναι 1970, σελ. 453

## Εξωτερικοί σύνδεσμοι
* Σύντομο βιογραφικό στη μνήμη του 

Κατηγορία:Έλληνες χημικοί
Ποδοσφαιρική Ομοσπονδία Λιβύης

Η **Ποδοσφαιρική Ομοσπονδία Λιβύης** (αραβικά: الاتحاد الليبي لكرة القدم, αγγλικά: *Libyan Football Federation*, LFF) είναι το όργανο διοίκησης του ποδοσφαίρου στη Λιβύη. Εδρεύει στην Τρίπολη. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Λιβύης.

## Ιστορία
Ο οργανισμός συστάθηκε το 1962. Εντάχθηκε στην Παγκόσμια Ποδοσφαιρική Ομοσπονδία (FIFA) το 1964 και στην Αφρικανική Συνομοσπονδία Ποδοσφαίρου (CAF) το 1965.

## Παραπομπές


## Εξωτερικοί σύνδεσμοι
* 
* Η Λιβύη  στον ιστότοπο της FIFA
* Η Λιβύη στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Λιβύη
Χαριβέρτος Β΄

Ο **Χαριβέρτος Β΄**, Charibert II (607/617 - 8 Απριλίου 632) από τον Οίκο των Μεροβιγγείων ήταν βασιλιάς της Ακουιτανίας (629-632) με πρωτεύουσά του την Τουλούζη.

## Βιογραφία
Ήταν γιος τού Χλωτάριου Β΄ βασιλιά της Νευστρίας, τού Παρισιού & των Φράγκων και της Σιχίλντε, κόρης τού Μπρούνουλφε Β΄ κόμη των Αρδεννών. Δεν γνωρίζουμε πότε γεννήθηκε· αναφέρεται, ότι ήταν λίγα έτη μικρότερος από τον ετεροθαλή αδελφό του Δαγοβέρτο Α΄ (γενν. π. 604). Ο πατέρας του είχε και άλλη από πριν σύζυγο, ήταν λοιπόν δίγαμος, κάτι όχι ασύνηθες για τότε.

Το 629 απεβίωσε ο πατέρας του και ο Χαριβέρτος Β΄ προσπάθησε αρχικά να λάβει τη Νευστρία, μια και ο Δαγοβέρτος Α΄ ήταν ήδη βασιλιάς της Αυστρασίας από το 623. Στις διαπραγματεύσεις που ακολούθησαν ο Χαριβέρτος Β΄, επειδή ήταν ανήλικος, εκπροσωπήθηκε από τον θείο του Μπρόντουλφ, αδελφό της Σιχίλντε. Ο Δαγοβέρτος Α΄ σκότωσε τον Μπρόντουλφ· δεν παραπονέθηκε όταν ο Χαριβέρτος Β΄ κατέλαβε τελικά την ημι-ανεξάρτητη Ακουιτανία. Αυτά φαίνεται δεν επέφεραν δυσαρέσκεια, μια και το 631 ο Χαριβέρτος Α΄ έγινε ανάδοχος τού Σιγεβέρτου Γ΄, γιου τού Δαγοβέρτου Α΄.

Το βασίλειο τού Χαριβέρτου Α΄ περιελάμβανε τις πόλεις Τουλούζη, Καόρ, Αζάν, Περιγκώ και Σαιντ και προστάθηκε και η Γασκώνη. Η πολεμική του ορμή υπέταξε τους Βάσκους, ώσπου έθεσε υπό τον έλεγχό του όλη τη Νοβεμποπουλανία (έγινε το δουκάτο της Γασκώνης).

Απεβίωσε το 632 στο Μπλαι τού Ζιρόνντ, πιθανώς δολοφονημένος με εντολή τού Δαγοβέρτου Α΄ και σύντομα μετά σκοτώθηκε και ο γιος του Χιλπέριχος, που ήταν βρέφος. Και οι δύο τάφηκαν στη βασιλική τού Αγ. Ρωμανού στο Μπλαι. Η Ακουιτανία περιήλθε στον Δαγοβέρτο Α΄.

## Οικογένεια
Νυμφεύτηκε τη Γκίζελα, κόρη τού Αμάνντ κυβερνήτη των Γασκόνων και είχε τέκνο:
* Χιλπέριχος απεβ. 632, βασιλιάς της Ακουιτανίας.

## Παραπομπές


## Πηγές
* Fredegar. 1960. The Fourth Book of the Chronicle of Fredegar with its Continuations. Translated by J. M. Wallace-Hadrill. Connecticut: Greenwood Press.

Κατηγορία:Δυναστεία των Μεροβιγγείων
Χιλπέριχος της Ακουιτανίας

Ο **Χιλπέριχος**, Chilperic (απεβ. 632) από τον Οίκο των Μεροβιγγείων ήταν βασιλιάς της Ακουιτανίας (632) και πρωτεύουσά του είχε την Τουλούζη.

## Βιογραφία
Ήταν το μόνο τέκνο τού Χαριβέρτου Β΄ βασιλιά της Ακουιτανίας και της Γκίζελα, κόρης τού Αμάνντ κυβερνήτη των Γασκόνων.

Ο Χαριβέρτος Β΄ είχε έναν μεγαλύτερο ετεροθαλή αδελφό, τον Δαγοβέρτο Α΄. Όταν απεβίωσε ο πατέρας τους, ο Χαριβέρτος Β΄ κατέλαβε την ημι-αυτόνομη Ακουιτανία και την κράτησε ως βασιλιάς της. Η χώρα του περιελάμβανε τις πόλεις Τουλούζη, Καόρ, Αζάν, Περιγκώ, Σαιντ· ο ίδιος προσάρτησε τη Γασκώνη με το στρατό του. Το 632 απεβίωσε, μάλλον φονεύθηκε κατ' εντολή τού Δαγοβέρτου Α΄ και τον διαδέχθηκε ο γιος του Χιλπέριχος ως βασιλιάς της Ακουιτανίας. Έπειτα από λίγο όμως σκοτώθηκε και αυτός με εντολή τού Δαγοβέρτου Α΄, στον οποίο περιήλθε μετά η Ακουιτανία.

## Παραπομπές


## Πηγές
* Geary, Patrick J. (1994). Before France and Germany: The Creation and Transformation of the Merovingian World. Oxford University Press.
* James, Edward (1988). The Franks. Basil Blackwell.
* Wood, Ian N. (1994). The Merovingian Kingdoms, 450–751. Longman.

Κατηγορία:Δυναστεία των Μεροβιγγείων
Κάρολος Σόμερσετ, 1ος κόμης του Γούστερ

Ο **Κάρολος Σόμερσετ, 1ος κόμης του Γούστερ** (1460 - 15 Μαρτίου 1526) Άγγλος ευγενής και 1ος Κόμης του Γούστερ ήταν νόθος γιος του Χένρι Μποφώρ, 3ου δούκα του Σόμερσετ και της ερωμένης του Τζοάν Χιλλ. Ο Κάρολος Σόμερσετ έγινε μέλος του Τάγματος της Περικνημίδας (1496), την 1 Φεβρουαρίου 1514 δημιουργήθηκε για λογαριασμό του η κομητεία του Γούστερ και έγινε λόρδος Καγκελάριος στο νοικοκυριό του Ερρίκου Η΄ της Αγγλίας. Ορίστηκε υπεύθυνος για την συνάντηση που έγινε ανάμεσα στον Ερρίκο Η΄ και τον Φραγκίσκο Α΄ της Γαλλίας (1520)

## Οικογένεια

Ο Κάρολος Σόμερσετ παντρεύτηκε τρεις φορές αν και ο δεύτερος γάμος του είναι αβέβαιος. Παντρεύτηκε στις 2 Ιουνίου 1492 σε πρώτο γάμο την Ελισάβετ Χέρμπερτ, 3η βαρόνη του Χέρμπερτ που χάρη στα δικαιώματα της δημιουργήθηκε η ηγεμονία του Χέρμπερτ, μαζί της απέκτησε :

*Χένρι Σόμερσετ, 2ος κόμης του Γούστερ 
*Ελισάβετ Σόμερσετ, παντρεύτηκε σε πρώτο γάμο τον Σερ Τζων Σάβατζ και σε δεύτερο γάμο τον Σερ Γουίλιαμ Μπρέρετον.

Παντρεύτηκε σε δεύτερο γάμο την Ελισάβετ Γουέστ, κόρη του Σερ Τόμας Γουέστ, 8ου βαρόνου του Ντε λα Γουάε αλλά ο γάμος αυτός ίσως είναι λάθος του Νταγκντάλ που επανέλαβαν οι μετέπειτα συγγραφείς, μαζί της απέκτησε :

*Σερ Κάρολος Σόμερσετ
*Σερ Τζώρτζ Σόμερσετ
*Λαίδη Μαρία Σόμερσετ του Γούστερ, παντρεύτηκε διαδοχικά τον Γουίλιαμ Γκρέυ, 13ο βαρόνο των Γκρέυ του Ουίλτον και τον Ροβέρτο Καρρέ.

Παντρεύτηκε σε τρίτο γάμο την Ελεονώρα Σάτον, κόρη του Έντουαρντ Σάτον, 2ου λόρδου του Ντάντλεϊ.

Ο Κάρολος Σόμερσετ πέθανε στις 15 Μαρτίου 1526 και τάφηκε με την πρώτη σύζυγο του στο παρεκλήσι του Σαιν Τζώρτζ στο *κάστρο του Ουίνδσορ*.

## Παραπομπές


## Πηγές
*Burke, John, Burke's genealogical and heraldic history of peerage, baronetage and knightage, G.P.Putnam's Sons:New York, 1914.
*Gurney, E. Henry, Reference handbook for readers, students, and teachers of English history , Ginn & Company:Boston, 1890.
*McClain, Molly, Beaufort: the duke and his duchess, 1657-1715, Yale University Press, 2001.

Κατηγορία:Οίκος του Μπωφόρ
Κατηγορία:Κόμητες του Γούστερ (1514)
Ερρίκος Α΄ της Αυστρίας

O **Ερρίκος Α΄** ο *δυνατός*, γερμ. Heinrich der Starke (απεβ. 23 Ιουνίου 1018) από τον Οίκο των Μπάμπενμπεργκ ήταν μαργράβος της Αυστρίας (994-1018).

## Βιογραφία
Ήταν γιος του Λεοπόλδου Α΄, πρώτου μαργράβου της Αυστρίας και της Ριχάρντις, κόρης του Ερνέστου Δ΄ κόμη του Σβάλαφελντ ή του Έρενφριντ Β΄ των Ετσονιδών, κόμη του Κέλνταχ, Τσύλπιχ, Βόννης κ.ά.

Το 996 που περιβλήθηκε με το αξίωμά του, η περιοχή μεταξύ της πόλης Μπίζαμπεργκ και του ποταμού Μοράβα δεν είχε ακόμη κατοικηθεί από Γερμανούς. Το 1002 ο Ερρίκος Β΄ της Γερμανίας του χορήγησε δύο περιοχές, τη μία στα ουγγρικά σύνορα και την άλλη στα πολωνικά. Το 999 απεβίωσε ο Μπολέσλαος Β΄ των Πρεμυσλιδών, δούκας της Βοημίας, αλλά ο γιος του Μπολέσλαος Γ΄ που τον διαδέχθηκε ήταν σκληρός και έτσι το βόρειο σύνορο του Ερρίκου Α΄ έγινε ασταθές. Τελικά ο Μπολέσλαφ Α΄ της Πολωνίας κατέλαβε τη Βοημία και έγινε δούκας της, καθώς και τη Μοραβία και τη Σλοβακία.

Ο Μπολέσλαφ Α΄ κατέλαβε τις μαρκιωνίες της Λουσατίας και του Μάισσεν και τις πόλεις Μπάουτσεν και Μάισσεν το 1002, αρνήθηκε όμως να πληρώσει την εισφορά στον βασιλιά της Γερμανίας για τις κατακτηθείσες περιοχές. Τότε ο Ερρίκος Β΄ συμμάχησε με τους Λουτίσιους Σλάβους και επιτέθηκε το 1003, ενώ το επόμενο έτος εκτόπισε τον Μπολέσλαφ Α΄ από τη Βοημία. Αυτός πάντως κράτησε τη Μοραβία και τη Σλοβακία ως το 1018 και συνέχισε να απειλεί τα ανατολικά εδάφη ως τότε. Μάλιστα το 1015 και 1017 επιτέθηκε στην ανατολική μαρκιωνία, αλλά ηττήθηκε και τις δύο φορές από τον Ερρίκο Α΄ και τον στρατό του. Λίγο μετά ο μαργράβος της Αυστρίας απεβίωσε το 1018 "μέσα στην πανοπλία του", κατά τον χρονικογράφο. Τον διαδέχθηκε ο νεότερος αδελφός του Αδελβέρτος.

### Το έγγραφο Όσταριχι
Κατά την διακυβέρνηση του Ερρίκου Α΄, ο Όθων Γ΄ της Γερμανίας εξέδωσε ένα έγγραφο το 996 στο Μπρούχσαλ προς τον Γκότσαλκ του Χάγκεναου, επίσκοπο του Φράιζινκ. Σε αυτό εμφανίζεται για πρώτη φορά η λατινική λέξη *Ostarrîchi* (γλωσσικός πρόγονος της σημερινής ονομασίας *Österreich* της Αυστρίας). Περιγράφει μία μικρή περιοχή. Το έγγραφο αναφέρεται σε δωρεά "της γης, που είναι γνωστή στη δημώδη γλώσσα ως Ostarrichi" και είναι μέρος της περιοχής Νόιχοφεν αν ντερ Ιμπς. Ο βασιλιάς δώρησε τη γη στο αββείο του Φράιζινκ ως φέουδο. Τις γαίες και μερικές κώμες της γύρω περιοχής που απέκτησε αργότερα το αββαείο, τις κράτησε ως το 1803, οπότε ενσωματώθηκαν στην Αυστρία. Το έγγραφο φυλάσσεται στα Κρατικά Αρχεία της Βαυαρίας στο Μόναχο.

## Παραπομπές


## Πηγές
* Beller, Steven (2007). A Concise History of Austria. New York: Cambridge University Press. ISBN 978-0521478861.
* Brooke, Z. N. (1938). A History of Europe: From 911 to 1198. London: Methuen & Company Ltd. ISBN 978-1443740708.
* Lechner, Karl (1976). Die Babenberger: Markgrafen und Herzoge von Österreich 976–1246. Vienna: Böhlau. ISBN 978-3205085089.

Κατηγορία:Οίκος των Μπάμπενμπεργκ
Θέατρο Αρχαίας Πόλεως Επιδαύρου

Το **Θέατρο Αρχαίας Πόλεως Επιδαύρου** είναι αρχαίο ελληνικό θέατρο, το οποίο βρίσκεται επί της πλαγιάς της ακροπόλεως της Επιδαύρου, στην Ελλάδα, πλησίον του σημερινού χωριού της Αρχαίας Επιδαύρου.

μικρογραφία|αριστερά|upright=1.15|Άποψη του Μικρού Θεάτρου Επιδαύρου.
Η ανέγερση του θεάτρου πραγματοποιήθηκε διαδοχικά, σε αρκετές φάσεις, με την πρώτη εξ'αυτών να χρονολογείται κατά τη διάρκεια της κλασικής περιόδου, πιο συγκεκριμένα κατά τη διάρκεια του 3ου αιώνα π.Χ., ενώ, παράλληλα, συνεχίστηκε έως και την ελληνιστική περίοδο. Περαιτέρω αρχιτεκτονικής φύσεως τροποποιήσεις έλαβαν, επίσης, χώρα κατά τη διάρκεια της ρωμαϊκής περιόδου. Η τοποθεσία του θεάτρου ανακαλύφθηκε το 1970, ενώ οργανωμένες αρχαιολογικές ανασκαφές στη συγκεκριμένη περιοχή ξεκίνησαν το 1972. Παράλληλα, το 1989, πραγματοποιήθηκαν περαιτέρω, συγκριτικά μικρότερου μεγέθους, αρχαιολογικές ανασκαφές στη συγκεκριμένη τοποθεσία.

Χαρακτηριστικό παράδειγμα αρχαίου ελληνικού θεάτρου, το συγκεκριμένο θέατρο είναι ημικυκλικής μορφής, με την παρουσία ορχήστρας στο μέσον αυτού. Αρχικώς κυκλικού σχήματος, η ορχήστρα μετατράπηκε σε ημικυκλικού σχήματος κατά τη διάρκεια της ρωμαϊκής περιόδου. Έως σήμερα, συνολικά, 18 σειρές καθισμάτων έχουν ανασκαφεί εντός του χώρου του θεάτρου, το οποίο ήταν χωρισμένο σε, συνολικά, εννέα τμήματα, μεταξύ τους χωριζόμενα από την παρουσία κάθετης μορφής σειρές σκαλοπατιών. Η χωρητικότητα καθήμενων εκτιμάτο ως, τουλάχιστον, της τάξεως των  θεατών. Το συγκεκριμένο θέατρο βρίσκεται σε σχετικά καλό βαθμό διατήρησης, ενώ, παράλληλα, έχει υποστεί εργασίες αναστήλωσης.

Το συγκεκριμένο θέατρο δεν θα πρέπει να συγχέεται με το μεγαλύτερης χωρητικότητας και περισσότερο γνωστό θέατρο της Επιδαύρου, το οποίο βρίσκεται εντός της περιοχής του Ασκληπιείου Επιδαύρου. Σήμερα, το θέατρο χρησιμοποιείται ως χώρος τέλεσης θεατρικών παραστάσεων για λογαριασμό φεστιβάλ, όπως, μεταξύ άλλων, το Φεστιβάλ Αθηνών-Επιδαύρου.

## Παραπομπές


Αρχαίας Επιδαύρου
Ουόλτερ Τιούκσμπερι

Ο **Ουόλτερ Τιούκσμπερι** (21 Μαρτίου 1876 – 24 Απριλίου 1968) ήταν Αμερικανός αθλητής του στίβου. Διακρινόταν στα σπριντ.

Γεννήθηκε στην Πενσυλβάνια των Ηνωμένων Πολιτειών το 1876.

Στους Ολυμπιακούς Αγώνες 1900, ο Τεόκσμπυρι κατέκτησε 2 χρυσά, 2 ασημένια και 1 χάλκινο σε αγωνίσματα σπριντ.

Πέθανε στις 24 Απριλίου 1968, σε ηλικία 92 ετών, στην Πενσυλβάνια.

## Παραπομπές


Κατηγορία:Αμερικανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1900
Πρωτάθλημα ποδοσφαίρου Λιβύης

To **Πρωτάθλημα ποδοσφαίρου Λιβύης** (αραβικά: دوري الدرجة الأولى الليبي لكرة القدم) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Λιβύης. Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Λιβύης.

## Ιστορία
Το πρωτάθλημα δημιουργήθηκε το 1963. Πριν από αυτό, υπήρχαν τρία επαρχιακά πρωταθλήματα, ένα για την Ανατολική, ένα για τη Δυτική και ένα για τη Νότια επαρχία. Η πρώτη περίοδος πρωταθλήματος σε εθνικό επίπεδο ήταν το 1963–64, στην οποία συμμετείχαν η πρωταθλήτρια της δυτικής επαρχίας Αλ Αχλί (Τρίπολη), η πρωταθλήτρια της ανατολικής επαρχίας Αλ Αχλί (Βεγγάζη) και η πρωταθλήτρια της νότιας επαρχίας Χιλάλ Σαμπά. Μετά την απόσυρση της Χιλάλ Σαμπά λόγω έλλειψης πόρων, το πρωτάθλημα περιορίστηκε σε δύο ομάδες. Η Αλ Αχλί (Τρίπολη) νίκησε την Αλ Αχλί (Βεγγάζη) με συνολικό σκορ 2–0 σε δύο αγώνες (1–0 εντός και εκτός έδρας) για να γίνει η πρώτη πρωταθλήτρια Λιβύης.

Το πρωτάθλημα έχει ταξινομηθεί από την IFFHS ως το 56ο υψηλότερο στον κόσμο για το 2009, καθιστώντας το 5ο υψηλότερο στην κατάταξη πρωταθλημάτων στον αραβικό κόσμο μετά το Σαουδικό Επαγγελματικό Πρωτάθλημα, την Αιγυπτιακή Πρέμιερ Λιγκ, τη Λιγκ 1 Αλγερίας και τη Λιγκ 1 Τυνησίας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Λιβύη
Λεοπόλδος δούκας της Βαυαρίας

Ο **Λεοπόλδος** ο *γενναιόδωρος*, γερμ. Luitpold I der Freigiebige (π. 1108 - 18 Οκτωβρίου 1141) από τον Οίκο των Μπάμπενμπεργκ ήταν δούκας της Βαυαρίας (1139-41) και ως Λεοπόλδος Δ΄, μαργράβος της Αυστρίας (1136-41).

## Βιογραφία
Ήταν ο πρωτότοκος γιος του Λεοπόλδου Γ΄, μαργράβου της Αυστρίας και της Αγνής των Σαλίων, κόρης του Ερρίκου Δ΄ της Γερμανίας.

Στη διαμάχη των Χοενστάουφεν με τους Γουέλφους για τον θρόνο της Γερμανίας, έλαβε το μέρος του Κορράδου Γ΄ των Χοενστάουφεν, συγγενούς της μητέρας του, ο οποίος του έδωσε ως φέουδο τη Βαυαρία, που την πήρε από τον Ερρίκο Ι΄ των Γουέλφων. Κατάφερε να διατηρήσει τη θέση του εκεί χάρη στον αδελφό του Όθωνα, επίσκοπο τού Φράιζινγκ στη Βαυαρία.

Το πιο σημαντικό μέτρο της σύντομης εξουσίας του ήταν η *Ανταλλαγή του Μάουτερν*: το 1137 παραχώρησε τον ναό του Αγ. Πέτρου της Βιέννης στον επίσκοπο του Πάσσαου και σε αντάλλαγμα έλαβε εκτεταμένες περιοχές εκτός των τειχών της πόλης (με την εξαίρεση γης όπου θα κτιζόταν ένας νέος ναός· ο καθεδρικός του Αγ. Στεφάνου).

Απεβίωσε στο αββαείο τού Νιντεράλταϊχ στη Βαυαρία απροσδόκητα και τον διαδέχθηκε ο επόμενος αδελφός του Ερρίκος Β΄ ως δούκας της Αυστρίας.

## Οικογένεια
Νυμφεύτηκε το 1138 τη Μαρία των Πρεμυσλιδών, κόρη του Σομπιέσλαφ Α΄ δούκα της Βοημίας· δεν απέκτησαν απογόνους.

## Πηγές
* Beller, Steven (2007). A Concise History of Austria. New York: Cambridge University Press. ISBN 978-0521478861.
* Brooke, Z. N. (1938). A History of Europe: From 911 to 1198. London: Methuen & Company Ltd. ISBN 978-1443740708.
* Dopsch, Heinz (1999). Österreichische Geschichte 1122-1278. Vienna: Ueberreuter. ISBN 3-8000-3973-7.

## Αναφορές


## Εξωτερικοί σύνδεσμοι
* 

Κατηγορία:Οίκος των Μπάμπενμπεργκ
Ζηνάς ο Νομικός

Ο **Ζηνάς ο Νομικός** (αρχ. ελλ. *Ζηνᾶς*) ήταν Χριστιανός του 1ου αιώνα, που αναφέρεται στην *[[Επιστολή προς Τίτο]]* του Αποστόλου Παύλου, στην Καινή Διαθήκη. Συγκεκριμένα, στο γ΄ κεφάλαιο της επιστολής (στ. 13) ο Παύλος γράφει: *«Bring Zenas the lawyer and Apollos on their journey diligently, that nothing be wanting unto them". Το όνομα «Ζηνάς» είναι συντομευμένη μορφή του *Ζηνόδωρος*, που σημαίνει «δώρο του [[Δίας (μυθολογία)|Ζηνός]]». Κατά την παράδοση, ήταν ένας από τους μη κατονομαζόμενους [[Εβδομήκοντα Απόστολοι|Εβδομήκοντα Αποστόλους]] που στάλθηκαν από τον Ιησού Χριστό στα χωριά της Γαλιλαίας, όπως αναφέρεται στο *Κατά Λουκάν* Ευαγγέλιο (ι΄ 1-24). 

Έχει υποστηριχθεί ότι ο Ζηνάς υπήρξε ο πρώτος ιστορικά επίσκοπος της [[Λοντ|Λύδδας]] (Διοσπόλεως) και ο συγγραφέας των *Πράξεων του Τίτου*. Μερικοί έχουν υποστηρίξει επίσης ότι ο Ζηνάς αναφέρεται και στο απόκρυφο βιβλίο *Πράξεις του Παύλου'' με το όνομα «Ζήνων», ως γιος του Ονησιφόρου. Σύμφωνα με τον ορθόδοξο συναξαριστή, ήταν επίσκοπος της Λαοδικείας.

Ο Ζηνάς ο Νομικός τιμάται ως άγιος από τη Ρωμαιοκαθολική Εκκλησία στις 14 Απριλίου και από την Ορθόδοξη στις 27 Σεπτεμβρίου (και στη σύναξη των 70 Αποστόλων στις 4 Ιανουαρίου).

## Επάγγελμα
Οι φιλόλογοι διχογνωμούν ως προς την περιγραφή του Ζηνά ως «νομικού», καθώς η ελληνική αυτή λέξη μπορούσε να αναφέρεται σε κάποιον ειδικό στο εβραϊκό ή στο ρωμαϊκό δίκαιο. Είναι πιθανό ότι ο Παύλος αναφέρει την ασχολία του μόνο και μόνο προκειμένου να αποφύγει τη σύγχυση με κάποιον άλλο Ζηνά.

Οι υποστηρικτές της απόψεως ότι ο Ζηνάς ήταν ειδικός στο εβραϊκό δίκαιο έχουν επισημάνει διάφορα στοιχεία, όπως άλλες χρήσεις της λέξεως στην Καινή Διαθήκη, τη σύνδεσή του με τον Απολλώ (ενός Εβραίου προσήλυτου στον Χριστιανισμό), καθώς και τη χρήση της συγγενούς λέξεως για τον «νόμον» (αναφερόμενη στον Μωσαϊκό νόμο) νωρίτερα στην επιστολή. Η αντίπαλη ομάδα έχει αντκρούσει αυτή την άποψη υποδεικνύοντας τις εξωβιβλικές χρήσεις της λέξεως, και τη στάση του Παύλου απέναντι στους ειδικούς του Νόμου σε άλλες επιστολές του.

## Παραπομπές

Ζηνας
Κατηγορία:Επίσκοποι
Φιντίας (αγγειογράφος)

[thumb|right|255px|[Αμφορέας ζωγραφισμένος από τον Φιντία, περ. 515 π.Χ., Μουσείο του Λούβρου]]
Ο **Φιντίας** ο Αθηναίος ήταν αρχαίος Έλληνας αγγειογράφος (ζωγράφος πήλινων σκευών). Μαζί με τον Ευφρόνιο και τον Ευθυμίδη, υπήρξαν από τους σημαντικότερους αντιπροσώπους της λεγόμενης «Ομάδας των Πρωτοπόρων» στην αθηναϊκή ερυθρόμορφη αγγειογραφία. Σώζονται δέκα έργα, χρονολογούμενα μεταξύ του 525 και του 510 π.Χ., που φέρουν την υπογραφή του: επτά αγγειογραφίας και τρία αγγειοπλαστικής. Καθώς η σταδιοδρομία του άρχισε πριν την εποχή της Ομάδας των Πρωτοπόρων, η ζωγραφική του φαίνεται κάπως παλαιότερης τεχνοτροπίας από εκείνη των άλλων μελών της Ομάδας, με την επίδραση προγενέστερων ζωγράφων ερυθρόμορφων αγγείων, όπως ήταν ο Ψίαξ ή ο Όλτος, να είναι ιδιαιτέρως ισχυρή επάνω του. Ακόμα και κατά την περίοδο των «Πρωτοπόρων», ο Φιντίας συνέχισε να εφαρμόζει ορισμένες τεχνικές της μελανόμορφης αγγειογραφίας, όπως περιγράμματα ενισχυμένα με ξύσιμο και μελανόμορφα διακοσμητικά όρια. Η ζωγραφική του έχει χαρακτηρισθεί καθαρή, περιεκτική στη λιτότητά της και ακριβής, αλλά επίσης στατική και κάπως ψυχρή. Η θεματολογία του Φιντία είναι πλούσια: Ζωγράφισε καθημερινές σκηνές, όπως εταίρες, συμπόσια και μαθήματα μουσικής, αλλά και σκηνές από τη μυθολογία. Παρόμοια με τα άλλα βασικά μέλη της «Ομάδας των Πρωτοπόρων», έγραφε συχνά πάνω στα αγγεία που ζωγράφιζε και απαθανάτισε κάποιους από τους συναδέλφους του.

## Παραπομπές


## Πηγές
* Irma Wehgartner: «Phintias [2]», στο *[[Εγκυκλοπαίδεια Πάουλυ-Βίσοβα|Der Neue Pauly]]*, τόμ. 9 (2000)

Κατηγορία:Αρχαίοι Έλληνες αγγειογράφοι
Κατηγορία:Αρχαίοι Αθηναίοι
Σχέσεις Βελγίου-Ελλάδας

Οι **σχέσεις Βελγίου-Ελλάδας** αναφέρονται στις εξωτερικές σχέσεις μεταξύ Βελγίου και Ελλάδας. Και οι δύο χώρες σύστησαν άμεσες διπλωματικές σχέσεις το 1874. Το Βέλγιο έχει πρεσβεία στην Αθήνα και 7 επίτιμα προξενεία στις πόλεις Κέρκυρα, Ηράκλειο, Μυτιλήνη, Πάτρα, Πειραιά, Ρόδο και Θεσσαλονίκη. Από το 1945, η Ελλάδα έχει πρεσβεία στις Βρυξέλλες.

Και οι δύο χώρες είναι πλήρη μέλη του ΝΑΤΟ και της Ευρωπαϊκής Ένωσης. Υπάρχουν μεταξύ 15.000 με 26.000 Έλληνες που ζουν στο Βέλγιο και 5.000 περίπου Βέλγοι ζουν στην Ελλάδα. Η Βελγική Σχολή Αθηνών και χρονολογείται από τη δεκαετία του 1960 και διαπιστεύτηκε το 1985. Είναι ένα από τα 17 ξένα αρχαιολογικά ινστιτούτα στην Αθήνα.

## Δείτε επίσης
* Διεθνείς σχέσεις του Βελγίου
* Διεθνείς σχέσεις της Ελλάδας
* Έλληνες στο Βέλγιο

## Εξωτερικοί σύνδεσμοι
* Σελίδα του βελγικού Υπουργείου Εξωτερικών, Διεθνούς Εμπορίου και της Συνεργασίας για την Ανάπτυξη, για τις σχέσεις με την Ελλάδα (μόνο στα γαλλικά)
* Πρεσβεία του Βελγίου στην Αθήνα
* Σελίδα του Ελληνικού Υπουργείου Εξωτερικών για τις σχέσεις με το Βέλγιο 
* Ελληνική πρεσβεία στις Βρυξέλλες

Ελλαδα
Βελγιο
Πρωτάθλημα ποδοσφαίρου Σαουδικής Αραβίας

Το **Σαουδικό Επαγγελματικό Πρωτάθλημα** (αραβικά: دوري المحترفين السعودي) αποτελεί την κορυφαία κατηγορία στο σύστημα ποδοσφαιρικών πρωταθλημάτων Σαουδικής Αραβίας. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία Σαουδικής Αραβίας.

## Ιστορία
Η πρώτη αγωνιστική περίοδος του πρωταθλήματος ήταν το 1976–77.

Στο πρωτάθλημα συμμετέχουν 18 ομάδες και μέχρι σήμερα έχουν πάρει μέρος σε αυτό 39 διαφορετικοί σύλλογοι (2025–26).

## Παραπομπές


## Εξωτερικοί σύνδεσμοι
* 

Σαουδικη Αραβια
Πρωταθλημα
Σαουδικη Αραβια
Σχέσεις Λευκορωσίας-Δανίας

Οι **σχέσεις Λευκορωσίας–Δανίας** αναφέρεται στις τρέχουσες και ιστορικές σχέσεις μεταξύ της Λευκορωσίας και της Δανίας. Η Λευκορωσία εκπροσωπείται στη Δανία, μέσω της πρεσβείας στη Στοκχόλμη της Σουηδίας. η Δανία εκπροσωπείται μέσω της πρεσβείας στη Μόσχα της Ρωσίας. Η Δανία, μαζί με τη Νορβηγία αναγνώρισαν και καθιέρωσαν σχέσεις με τη Λευκορωσία στις 14 Ιανουαρίου 1992. Και οι δύο χώρες είναι μέλη του Οργανισμού για την Ασφάλεια και τη Συνεργασία στην Ευρώπη και η Δανία είναι πλήρες μέλος του Συμβουλίου της Ευρώπης, ενώ η Λευκορωσία είναι  επίσημη υποψήφια.

## Βοήθεια
Από το 1990 έως το 2003, η Δανία βοήθησε τη Λευκορωσία με 108 εκατομμύρια δανικές κορώνες. η Δανία βοηθά τη Λευκορωσία με τη δημοκρατική ανάπτυξη, τη κοινωνία των πολιτών και τα ελεύθερα μέσα ενημέρωσης, και την πρόληψη της εμπορίας ανθρώπων. Στις 28 Ιανουαρίου 2009, πραγματοποιήθηκε συνάντηση μεταξύ των λευκορωσικών και δανικών ΜΚΟ ενδιαφερόμενες για την επέκταση της συνεργασίας μεταξύ της Λευκορωσία και της Δανίας.

## Εμπόριο
Το 2008, το εμπόριο μεταξύ της Λευκορωσίας και της Δανίας ήταν 116 εκατομμύρια δολάρια. Οι λευκορωσικές εξαγωγές ανήλθαν σε 19 εκατομμύρια δολάρια, ενώ οι δανικές ανήλθαν σε 96 δισεκατομμύρια δολάρια. Το 2009, το εμπόριο ανήλθε σε 118 εκατομμύρια δολάρια. Η Δανία έχει επενδύσει σε 21 Λευκορωσικές επιχειρήσεις. Στις 29 Ιανουαρίου 2009, αντιπροσωπείες από τις δύο χώρες συζήτησαν για τις εμπορικές και οικονομικές σχέσεις μεταξύ των δύο χωρών.

## Παραπομπές


## Δείτε επίσης

* 
* 
* 
* 

Κατηγορία:Διμερείς σχέσεις της Λευκορωσίας
Κατηγορία:Διμερείς σχέσεις της Δανίας
Σχέσεις Αυστρίας-Ελλάδας

μικρογραφία|Η Ελληνική Πρεσβεία στη Βιέννη
Οι **σχέσεις Ελλάδας-Αυστρίας** αναφέρονται στις διμερείς σχέσεις μεταξύ της Αυστρίας και της Ελλάδας. Και οι δύο χώρες έχουν διπλωματικές σχέσεις από τον 19ο αιώνα, μετά την ελληνική ανεξαρτησία. Η Ελλάδα έχει πρεσβεία στη Βιέννη και επίτιμο προξενείο στο Σάλτσμπουργκ. Η Αυστρία έχει πρεσβεία στην Αθήνα και 6 επίτιμα προξενεία (σε Ηράκλειο, Ερμούπολη, Κέρκυρα, Πάτρα, Ρόδο και Θεσσαλονίκη). Και οι δύο χώρες είναι πλήρη μέλη της Ευρωπαϊκής Ένωσης. Επίσης, υπάρχει μια ελληνική κοινότητα που ζει στην Αυστρία.

## Δείτε επίσης
*Διεθνείς σχέσεις της Αυστρίας
* Διεθνείς σχέσεις της Ελλάδας
* Έλληνες στην Αυστρία

## Εξωτερικοί σύνδεσμοι
* Κατάλογος διμερών συμφωνιών μεταξύ των δύο χωρών: Υπουργείο Εξωτερικών της Αυστρίας (μόνο στα γερμανικά)
* Αυστριακή πρεσβεία στην Αθήνα (στα γερμανικά και ελληνικά)
* Σελίδα του Ελληνικού Υπουργείου Εξωτερικών για τις σχέσεις με την Αυστρία 
* Ελληνική πρεσβεία στη Βιέννη (στα ελληνικά και γερμανικά μόνο)

Ελλαδα
Αυστρια
Πρωτάθλημα ποδοσφαίρου Τυνησίας

Το **Πρωτάθλημα ποδοσφαίρου Τυνησίας** (γαλλικά: *Championnat de Tunisie de football*) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Τυνησίας. Υπεύθυνη για τη διεξαγωγή της διοργάνωσης είναι η Ομοσπονδία Ποδοσφαίρου Τυνησίας.

## Ιστορία
Το πρώτο πρωτάθλημα ξεκίνησε το 1907. Την περίοδο 1921–22 τη διοργάνωση του πρωταθλήματος ανέλαβε η νεοσυσταθείσα Ομοσπονδία Ποδοσφαίρου Τυνησίας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Τυνησία
Θευδεβέρτος του Σουασσόν

Ο **Θευδεβέρτος**, Theudebert (απεβ. 575) από τον Οίκο των Μεροβιγγείων ήταν διάδοχος στο Σουασσόν.

## Βιογραφία
Ήταν ο πρωτότοκος γιος τού Χιλπέριχου Α΄ Φράγκου βασιλιά τού Σουασσόν και της Αουντοβέρα. Ο Χιλπέριχος Α΄ πρόσθεσε αργότερα στις κτήσεις του και τη Νευστρία τού αποβιώσαντος αδελφού του Χαριβέρτου Α΄.

Ο πατέρας του έδωσε στον Θευδεβέρτο να κυβερνήσει το Σουασσόν ήδη από τα πρώτα έτη της βασιλείας του. Ο Χιλπέριχος Α΄ ήταν φιλόδοξος και προσπαθούσε να επεκταθεί εις βάρος των ετεροθαλών αδελφών του: όταν ήλθε σε διαμάχη με τον αδελφό του Σιγεβέρτο Α΄ της Αυστρασίας, ο Σιγεβέρτος Α΄ βάδισε στην πρωτεύουσά του, αιχμαλώτισε τον Θευδεβέρτο και τον φυλάκισε. Το επόμενο έτος ο Θευδεβέρτος ήταν ελεύθερος.

Το 567 απεβίωσε ο θείος του Χαριβέρτος Α΄ και ο Θευδεβέρτος εισέβαλε στην Αυστρασία και λεηλάτησε πολλές πόλεις. Στην εμφύλια διαμάχη των αδελφών Χιλπέριχου Α΄, Σιγεβέρτου Α΄ και Γοντράνος της Ορλεάνης-Βουργουνδίας το 575 ο Θευδεβέρτος σκοτώθηκε στη μάχη από τον Γοντράνος Μπόζο.

## Πηγές
* Chisholm, Hugh, ed. (1911). "Chilperic". Encyclopædia Britannica. 6 (11th ed.). Cambridge University Press. p. 163.

## Παραπομπές


Κατηγορία:Δυναστεία των Μεροβιγγείων
Χένρι Σόμερσετ, 2ος κόμης του Γούστερ

Ο **Χένρι Σόμερσετ, 2ος κόμης του Γούστερ** (1496 - 26 Νοεμβρίου 1549), 2ος Κόμης του Γούστερ ήταν γιος και διάδοχος του Καρόλου Σόμερσετ, 1ου κόμη του Γούστερ και της Ελισάβετ Χέρμπερτ, 3ης βαρόνης του Χέρμπερτ. Με τον θάνατο του πατέρα του στις 15 Απριλίου 1526 τον διαδέχθηκε ως δεύτερος κόμης του Γούστερ και κληρονόμησε από την μητέρα του την βαρονία του Χέρμπερτ.

## Οικογένεια

Παντρεύτηκε σε πρώτο γάμο με παπική απαλλαγή στις 15 Ιουνίου 1514 την Λαίδη Μάργκαρετ Κουρτεναί, κόρη του Γουίλιαμ Κουρτεναί, 1ου κόμη του Ντέβον και της Αικατερίνης της Υόρκης κόρης του Εδουάρδου Δ΄ της Αγγλίας. Η Μάργκαρετ πέθανε πριν τις 15 Απριλίου 1526 χωρίς να αποκτήσουν παιδιά.

Παντρεύτηκε σε δεύτερο γάμο πριν το 1527 την Ελισάβετ Μπράουν, κόρη του Άντονι Μπράουν και της Λούκι Νέβιλ κόρης του Ιωάννη Νέβιλ, 1ου μαρκησίου του Μόνταγκιου, μαζί της απέκτησε :

*Λούσυ Σόμερσετ 
*Γουίλιαμ Σόμερσετ, 3ος κόμης του Γούστερ
*Φραγκίσκος Σόμερσετ (1532 - 22 Ιουλίου 1563), κάποιες πηγές λένε ότι σκοτώθηκε στην *μάχη του Πίνκι* (1547) αλλά πολέμησε στην *πολιορκία της Λιθ* (1560) και ήταν μέλος του Κοινοβουλίου για το Μονμουθσάιρ (1558). Σκοτώθηκε σε μια επίθεση στην Χάβρη (1563).
*Κάρολος Σόμερσετ 
*Τόμας Σόμερσετ
*Άννα Πέρσι, κόμισσα του Νορθάμπερλαντ, σύζυγος του Θωμά Πέρσι, 7ου κόμη του Νορθάμπερλαντ.
*Ελεονώρα Σόμερσετ
*Τζέιν Σόμερσετ

## Παραπομπές


## Πηγές
*G. E. Cokayne. The Complete Peerage of England, Scotland, Ireland, Great Britain, and the United Kingdom, Vol. VIII, G. Bell & sons, 1898. pg 200. Google eBook
*Burke, John, Burke's genealogical and heraldic history of peerage, baronetage and knightage, G. P. Putnam's Sons: New York, 1914.
*Questier, Michael C., Catholicism and community in early modern England, Cambridge University Press, 2006.

Κατηγορία:Οίκος του Μπωφόρ
Κατηγορία:Κόμητες του Γούστερ (1514)
Λούσυ Σόμερσετ

Η **Λαίδη Λούσυ Σόμερσετ, βαρόνη του Λάτιμερ** (**Lucy Somerset**) (1524 - 23 Φεβρουαρίου 1583) Αγγλίδα ευγενής ήταν μεγαλύτερη κόρη του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Η Λαίδη Λούσυ υπηρέτησε σαν *Κυρία της τιμής* την Αικατερίνη Χάουαρντ, 5η σύζυγο του Ερρίκου Η΄ της Αγγλίας. Παντρεύτηκε (1545) τον Ιωάννη Νέβιλ, 4ος βαρόνο του Λάτιμερ θετό γιο της έκτης συζύγου του Ερρίκου Η΄ Αικατερίνης Παρ την οποία υπηρέτησε η Λούσυ σαν *Κυρία της Συνοδείας*. Η μητέρα της ήταν κόρη του Σερ Άντονι Μπράουν, Υπολοχαγού του Καλαί και της δεύτερης συζύγου του, Λούσυ Νέβιλ,, κόρης του Ιωάννη Νέβιλ, 1ου μαρκησίου του Μόνταγκιου. Η θεία της παντρεύτηκε τον Σερ Τσάρλς Μπράντον, 1ο κόμη του Σάφοκ και η Λούσυ έγινε ξαδέλφη με τις κόρες της Λαίδη Άννα Μπράντον και Λαίδη Μαρία Μπράντον.

## Υπηρεσίες στην αυλή
Η Λούσυ Σόμερσετ εμφανίστηκε αρχικά στην αυλή του Ερρίκου Η΄ στις υπηρεσίες της πέμπτης συζύγου του Αικατερίνης Χάουαρντ σαν *Κυρία της Τιμής*, η Αικατερίνη εκτελέστηκε μετά από κατηγορία για μοιχεία (1542). Η Λούσυαναφέρεται στην συνέχεια σε γράμμα που έστειλε ο αυτοκρατορικός απεσταλμένος Ευστάθιος Τσαπίς στον αυτοκράτορα Κάρολο Κουίντο που παρουσιάζεται σαν ευνοούμενη του βασιλιά και μια από τις τρεις υποψήφιες για έκτη σύζυγο του. Ο βασιλιάς διάλεξε τελικά την Αικατερίνη Παρ χήρα του Ιωάννη Νέβιλ, 3ου βαρόνου του Λάτιμερ.

## Οικογένεια
Η Λαίδη Λούσυ Σόμερσετ παντρεύτηκε τον Τζων Βέβιλ, 4ο βαρόνο του Λάτιμερ (1520 - 1577) και θετό γιο της Αικατερίνης Παρ, με τον γάμο πήρε τον τίτλο της βαρόνης του Λάτιμερ, μετά τον γάμο της έγινε *Κυρία της Συνοδείας* για την βασίλισσα Αικατερίνη, με τον σύζυγο της απέκτησε :

*Αικατερίνη Νέβιλ (1546 - 28 Οκτωβρίου 1596), παντρεύτηκε τον Χένρι Πέρσι, 8ο κόμη του Νορθάμπερλαντ.
*Ντόροθυ Νέβιλ (1547 - 23 Μαρτίου 1609), παντρεύτηκε τον Τόμας Σέσιλ, 1ο κόμη του Έξετερ.
*Λούσυ Νέβιλ (πέθανε τον Απρίλιο του 1608), παντρεύτηκε τον Σερ Γουίλιαμ Κορνουαλλίς του Μπρόμ Χωλ.
*Ελισάβετ Νέβιλ (1550 - 1630), παντρεύτηκε σε πρώτο γάμο τον Σερ Τζων Ντάνβερς του Νταουντέσι και σε δεύτερο γάμο τον Σερ Έντμουντ Κάρεϊ.

Ο λόρδος του Λάτιμερ πέθανε χωρίς γιους (1577) και η βαρονία πέρασε στον μακρινό του ξάδελφο Φραγκίσκο Μόνι-Κουττς, 5ο βαρόνο του Λάτιμερ. Η Λούσυ Πέρσι πέθανε στις 23 Φεβρουαρίου 1583 και τάφηκε στο Χάκνει όπως φαίνεται από την διαθήκη της που δημοσιεύτηκε στις 16 Νοεμβρίου 1582.

## Παραπομπές


## Πηγές
*Richardson, Douglas (2011). Magna Carta Ancestry: A Study in Colonial and Medieval Families, ed. Kimball G. Everingham. IV (2nd ed.)

## Εξωτερικοί σύνδεσμοι
*Κόμητες του Γούστερ 

Κατηγορία:Οίκος του Μπωφόρ
Τόμας Σόμερσετ

Ο **Τόμας Σόμερσετ** (1529 - 6 Απριλίου 1586) Άγγλος Καθολικός δικηγόρος που φυλακίστηκε πολύ καιρό ήταν δεύτερος γιος του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Μεταφέρθηκε στις 10 Ιουνίου 1562 στις ιπτάμενες φυλακές χάρη *"σε μια μετάφραση που έκανε από τα Φράγκικα σε ένα οράτιο γραμμένο από τον [[Κάρολος της Λωρραίνης (1524-1574)|Κάρολο, Καρδινάλιο της Λωρραίνης]] χωρίς να έχει πάρει την άδεια να το κάνει"*. Στις 27 Ιουνίου 1562 κλήθηκε στο *"Συμβούλιο του Γκρίνουϊτς"* από τους λόρδους *"για να δικαιολογήσει την πράξη του, δεν έδωσε επαρκείς εξηγήσεις και επέστρεψε στην φυλακή μέχρι να μπορέσει να δικαιολογήσει καλύτερα τον εαυτό του"*.

Μετά από αιχμαλωσία 20 ετών ελευθερώθηκε στις 28 Φεβρουαρίου 1582 και ξεκίνησε να χειρίζεται νομικές υποθέσεις στο Μονμουθσάιρ, στις 2 Μαΐου 1582 ήταν αρκετά άρρωστος για να ταξιδέψει και παρέμεινε μέχρι να αναρρώσει. Στις 22 Οκτωβρίου 1585 αποκαλύφτηκε συνωμοσία του Τόμας με την Μαρία Α΄ της Σκωτίας και φυλακίστηκε στον Πύργο του Λονδίνου με την κατηγορία της εσχάτης προδοσίας. Ο Τόμας πλήρωσε τις τεράστιες εκτάσεις που κατείχε στο Γκλόστερσαιρ και το Μονμουθσάιρ για να εξαγοράσει την ελευθερία του και το όνομα του δεν βρίσκεται από τότε στους λογαριασμούς του Πύργου, πέθανε στις 6 Απριλίου 1586 και η διαθήκη του δημοσιοποιήθηκε στις 6 Μαΐου της ίδιας χρονιάς.

## Παραπομπές
 		


## Πηγές
*Herbermann, Charles, ed. (1913). "Thomas Somerset". Catholic Encyclopedia. New York: Robert Appleton.
*Catholic Record Society Publications, I (London, 1905, etc.)
*Dasent, Acts of the Privy Council (London, 1890–1907)
*Calendar of State Papers Domestic 1581-90 (London, 1865)
*Collins, Peerage, I (London, 1779)

Κατηγορία:Οίκος του Μπωφόρ
Γουίλιαμ Σόμερσετ, 3ος κόμης του Γούστερ

Ο **Γουίλιαμ Σόμερσετ, 3ος κόμης του Γούστερ** (1526 - 21 Φεβρουαρίου 1589) Άγγλος αυλικός, ευγενής, πολιτικός και 3ος Κόμης του Γούστερ ήταν μεγαλύτερος γιος του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Διαδέχτηκε τον πατέρα του στις 26 Νοεμβρίου 1549 σαν τρίτος κόμης του Γούστερ.

## Οικογένεια

Παντρεύτηκε πριν τις 19 Μαρτίου 1550 την Χριστιάνα Νόρθ, κόρη του Εδουάρδου Νόρθ, 1ου βαρόνου του Νόρθ και της Αλίκης Σκουίρ με την οποία απέκτησε :

*Εδουάρδος Σόμερσετ, 4ος κόμης του Γούστερ
*Ελισάβετ Σόμερσετ, παντρεύτηκε τον Γουίλιαμ Ουίνδσορ γιο του ομώνυμου Γουίλιαμ Ουίνδσορ 2ου βαρόνου του Ουίνδσορ και της Μάργκαρετ Σαμπούρν.
*Λούκι Σόμερσετ, παντρεύτηκε τον Χένρι Χέρμπερτ 
*Γουίλιαμ Σόμερσετ, παντρεύτηκε πρίν το 1567 την Θεοφίλα Νιούτον, κόρη του Τζων Νιούτον και της Μάργκαρετ, κόρης του Άντονι Πόιντζ, μια προτομή της κόμισσας Θεοφίλας από άγνωστο καλλιτέχνη αναφέρεται στο Άσελφορντ.

Ο Γούστερ υποστήριξε την Λαίδη Τζέιν Γκρέυ (1553), και χρίστηκε ιππότης του Τάγματος της Περικνημίδας (1570). Ο Γουίλιαμ Σόμερσετ πέθανε στις 21 Φεβρουαρίου 1589 στην οικία του στο Χάκνει του Λονδίνου και τάφηκε στην εκκλησία του Σαιν Κάντοκ στο Ράγκλαν του Μονμουθσάιρ.
Ο Γουίλιαμ ήταν προστάτης των γραμμάτων και των τεχνών, ανάμεσα και στους υπόλοιπους οπαδούς του βρισκόταν ο ηθοποιός Έντουαρντ Αλλέυν (1566 - 1626).

## Παραπομπές


## Πηγές
*KIMBALL G. EVERINGHAM; Richardson, Douglas Scott (2004). Plantagenet Ancestry: A Study In Colonial And Medieval Families (Royal Ancestry)
*Newman, John (2002). Gwent/Monmouthshire. New Haven; London: Yale University Press.

Κατηγορία:Τάγμα της Περικνημίδας
Κατηγορία:Οίκος του Μπωφόρ
Κατηγορία:Κόμητες του Γούστερ (1514)